pythainlp/thai-wiki-dataset-v3 huggingface dataset:
พระเจ้าโปรส

โปรส หรือ โปรัส (पोरस Porasa) หรือ ปุรูวาส (पुरूवास Purūvāsa) เป็นกษัตริย์แห่งเปารพ (Pauravas) ซึ่งมีดินแดนอยู่ในอนุทวีปอินเดียกินอาณาบริเวณระหว่างแม่น้ำเฌลัมกับแม่น้ำจนาพ ท้องที่ซึ่งปัจจุบันคือปัญจาบ โปรสกระทำศึกกับอเล็กซานเดอร์มหาราชในยุทธการที่ไฮดาสเปส (Battle of the Hydaspes) ซึ่งเชื่อว่า ปัจจุบันคือเมือง Mong ในปากีสถาน เอกสารกรีกระบุว่า อเล็กซานเดอร์ประทับใจในโปรสมาก เมื่ออเล็กซานเดอร์ปราบโปรสได้แล้ว ก็โปรดให้โปรสครองบัลลังก์ดังเดิม แต่ในฐานะเจ้าประเทศราช เรียก เซแทร็ป (satrap) ทั้งโปรดให้โปรสมีอำนาจเหนือดินแดนทางตะวันออกเฉียงใต้ขยายไปจนถึงแม่น้ำบีอาส
เมื่ออเล็กซานเดอร์ถูกลอบปลงพระชนม์ใน 323 ปีก่อนคริสตกาล แล้วโปรสก็ถูก ยูดีมัส (Eudemus) นายทหารคนหนึ่งของอเล็กซานเดอร์ ลอบสังหารในระหว่าง 321 ถึง 315 ปีก่อนคริสตกาล
==ในวัฒนธรรมสมัยนิยม==
พระเจ้าโปรส รับบทโดย อรุณ บาลี ในภาพยนตร์เรื่อง Chanakya
พระเจ้าโปรส ปรากฏตัวในละครโทรทัศน์แอนิเมชันเรื่อง  The Conqueror
พระเจ้าโปรส รับบทโดยนักแสดงชาวไทย คือ บิณฑ์ บรรลือฤทธิ์ ในภาพยนตร์เรื่อง อเล็กซานเดอร์ มหาราชชาตินักรบ (2004)
พระเจ้าโปรส ปรากฏตัวในละครโทรทัศน์เรื่อง Chandragupta Maurya (TV series)
Sony TV ได้สร้างละครโทรทัศน์ที่เกี่ยวข้องกับพระราชประวัติของพระองค์ โดยใช้ชื่อภาษาอังกฤษว่า Porus โดยมีจุดสำคัญอยู่ที่ ยุทธการที่ไฮดาสเปส ออกอากาศในอินเดียช่วงเดือนพฤศจิกายนปี 2017 ในไทยใช้ชื่อว่า โปรุส ศึกสองราชันย์
==อ้างอิง==
==หนังสือเพิ่มเติม==
Arrian, The Campaigns of Alexander, book 5.
History of Porus, Patiala, Dr. Buddha Parkash.
Fuller, John (1960). The Generalship of Alexander the Great. New Jersey: De Capo Press. 
Lendring, Jona. Alexander de Grote - De ondergang van het Perzische rijk (Alexander the Great. The demise of the Persian empire), Amsterdam: Athenaeum - Polak & Van Gennep, 2004.  
Holt, Frank L. Alexander the Great and the Mystery of the Elephant Medallions, California: University of California Press, 2003, 217pgs. 
History of India: (from the earliest times to the fall of the Mughal Empire), Dr. Ishwari Prashad
King Porus - A Legend of Old. Michael Madhusudan Dutt. Glorifying poem, describes a legendary victory of Porus over Alexander.
==แหล่งข้อมูลอื่น==
Porus at Livius, by Jona Lendering
บุคคลที่ยังไม่ทราบปีที่เกิด
บุคคลที่เสียชีวิตใน 317 ปีก่อนคริสตกาล
ชาวปัญจาบ
ประวัติศาสตร์ปากีสถาน
บุคคลจากเฌลัม
เซแทร็ปจักรวรรดิอเล็กซานเดอร์
อินเดียโบราณ
ประวัติศาสตร์ปัญจาบ
พระมหากษัตริย์อินเดีย 400 ปีก่อนคริสตกาล
ราชอาณาจักรยาทพ
อาณาจักรมยีนไซ่ง์

อาณาจักรมยีนไซ่ง์ (မြင်စိုင်းခေတ်, ) คืออาณาจักรที่ปกครองพม่าตอนกลางระหว่าง ค.ศ. 1297–1313 สถาปนาโดยเจ้าชายสามพี่น้องแห่งมยีนไซ่ง์ เป็นหนึ่งในอาณาจักรเล็ก ๆ ที่ประกาศตัวเป็นอิสระหลังการล่มสลายของอาณาจักรพุกามเมื่อ ค.ศ. 1287 อาณาจักรมยีนไซ่ง์ประสบความสำเร็จในการต้านทานการรุกรานของจักรวรรดิมองโกลครั้งที่สองช่วง ค.ศ. 1300–1301 นอกจากนี้ยังสามารถรวบรวมพม่าตอนกลางให้เป็นปึกแผ่นได้สำเร็จ โดยเริ่มจากตะก้องทางตอนเหนือ ถึงแปรทางตอนใต้ อาณาจักรมยีนไซ่ง์และการปกครองร่วมกันของเจ้าชายสามพี่น้องสิ้นสุดลงในปี ค.ศ. 1310 ถึงปี ค.ศ. 1313 จากการสวรรคตของพระเชษฐาสองพระองค์ของพระเจ้าสีหตู พระเจ้าสีหตูจึงได้สถาปนาอาณาจักรใหม่คือ อาณาจักรปี้นยะ ขณะเดียวกันพระราชโอรสองค์ใหญ่ของพระเจ้าสีหตูได้แยกตัวเป็นอิสระจากพระราชบิดาและสถาปนาอาณาจักรซะไกง์ ขึ้นเมื่อ ค.ศ. 1315 ทำให้พม่าตอนกลางแบ่งเป็น 2 อาณาจักรแยกจากกัน กระทั่งมีการสถาปนาอาณาจักรอังวะในอีก 5 ทศวรรษต่อมา
ประวัติศาสตร์พม่า
รัฐสิ้นสภาพในประเทศพม่า
รัฐสิ้นสภาพในทวีปเอเชีย
ม
คาบเรียน

คาบเรียน เป็นช่วงเวลาสำหรับการเรียน การสอนในชั้นเรียน โดยทั่วไปมีความยาวระหว่าง 40 ถึง 60 นาที ในวันหนึ่งเรียนประมาณ 3-8 ชั่วโมง อย่างไรก็ดีโดยเฉพาะในการศึกษาระดับสูงกว่านั้น อาจมีคาบเรียนมากกว่านั้น เช่น นักศึกษามหาวิทยาลัยบูรพาจะมีคาบเรียนตั้งแต่ 1 - 5 ชั่วโมงต่อรายวิชา โดยวิชาที่ต้องเรียนถึง 5 ชั่วโมงนั้นจะมีการวางระบบโดยแบ่งการเรียนเป็น 2 ตอน ตอนแรกจะเป็นการบรรยาย ตอนที่สองจะเป็นการปฏิบัติจริง
==อ้างอิง==
หลักสูตร
อาหารกลางวัน

อาหารกลางวัน (lunch ย่อจาก luncheon) เป็นมื้ออาหารโดยทั่วไปกินตอนเที่ยงวัน ในช่วงศตวรรษที่ 20 ความหมายการกินอาหารกลางวันจะจำกัดแคบในความหมายของมื้ออาหารขนาดเล็กหรือกลางที่กินตอนเที่ยงวัน อาหารกลางวัน โดยทั่วไปเป็นมื้อที่ 2 ของวัน ถัดจากอาหารเช้า มื้ออาหารกลางวันมีความหลากหลายตั้งแต่ขนาดตามแต่วัฒนธรรมในแต่ละแห่งของโลก
==อ้างอิง==
มื้ออาหาร
ฟัลโรท

ในช่วงระหว่างสงครามโลกครั้งที่สอง ฟัลโรท (กรณีแดง) เป็นแผนการสำหรับขั้นตอนที่สองของการพิชิตฝรั่งเศสโดยกองทัพเยอรมันและได้เริ่มต้นเมื่อวันที่ 5 มิถุนายน ค.ศ. 1940 แผนนี้ดำเนินไปได้เพราะความสำเร็จของฟัลเก็ลพ์ (กรณีเหลือง) การรุกรานประเทศเบเนลักซ์และทางตอนเหนือของฝรั่งเศสในยุทธการที่ฝรั่งเศสและการโอบล้อมกองทัพฝ่ายสัมพันธมิตรในทางตอนเหนือของฝั่งช่องแคบ กองกำลังที่แข็งแกร่งก็ได้เคลื่อนทัพเข้าสู่ฝรั่งเศส
ฟัลโรทประกอบด้วยปฏิบัติการย่อยสองปฏิบัติการ การโจมตีเบื้องต้นในทางทิศตะวันตกซึ่งได้เริ่มต้นขึ้นเมื่อวันที่ 5 มิถุนายน เหนือแม่น้ำซอมในทิศทางของแม่น้ำแซน และการโจมตีหลักโดยกองทัพกลุ่มเอได้เริ่มขึ้นเมื่อวันที่ 9 มิถุนายน ในส่วนกลางเหนือแม่น้ำแอน
ยุทธการและปฏิบัติการทางทหารในสงครามโลกครั้งที่สอง
แนวรบด้านตะวันตก (สงครามโลกครั้งที่สอง)
ยุทธการที่ฝรั่งเศส
คณะกรรมการ 5 จังหวัดภาคเหนือเกาหลี

คณะกรรมการ 5 จังหวัดภาคเหนือเกาหลี ก่อตั้งขึ้นเมื่อปี พ. ศ. 2492  คณะกรรมการเป็นผู้รับผิดชอบอย่างเป็นทางการในการบริหารจังหวัดชายแดนทั้ง 5 แห่งของภาคเหนือเกาหลีซึ่งตั้งอยู่ทางเหนือของเส้นแบ่งเขตทางทหารเนื่องจากรัฐบาลเกาหลีใต้อ้างว่าเป็นรัฐบาลที่ถูกต้องตามกฎหมายของเกาหลี ประธานาธิบดีแห่งสาธารณรัฐเกาหลีแต่งตั้งผู้ว่าการจังหวัดในแต่ละจังหวัดทั้งห้า  อย่างไรก็ตามบทบาทของพวกเขาส่วนใหญ่เป็นสัญลักษณ์เนื่องจากดินแดนนี้อยู่ภายใต้เขตอำนาจของประเทศเกาหลีเหนือ หน้าที่หลักของคณะกรรมการคือการสนับสนุนผู้อพยพชาวเกาหลีเหนือที่อาศัยอยู่ในเกาหลีใต้รวมถึงการช่วยเหลือชาวเกาหลีเหนือในการตั้งถิ่นฐานใหม่และจัดกิจกรรมทางสังคมสำหรับชาวเกาหลีเหนือ
แม้จะมีชื่อคณะกรรมการไม่ได้มีส่วนร่วมในบริหารจัดการความสัมพันธ์เกาหลีเหนือเกาหลีใต้ ซึ่งได้รับการจัดการดูแลโดยกระทรวงการรวมชาติเกาหลี  ในกรณีที่มีการล่มสลายของเกาหลีเหนือแผนฉุกเฉินจะเรียกร้องให้มีการจัดตั้งรัฐบาลใหม่ขึ้นเพื่อบริหารงานภาคเหนือภายใต้การนำของรัฐมนตรีว่าการกระทรวงการรวมชาติเกาหลี (Unification Minister) ในกรณีนี้ผู้ว่าการจังหวัดทั้งห้าจะต้องพ้นจากตําแหน่งและคณะกรรมการจะถูกยุบลง
==ธงของ 5 จังหวัด ภาคเหนือของเกาหลี==
รัฐบาลเกาหลีใต้
อุดมการณ์เรียกร้องดินแดนของชนชาติเดียวกัน
สมเด็จพระราชินีเจรัลดีนแห่งแอลเบเนีย

สมเด็จพระราชินีเจรัลดีนแห่งแอลเบเนีย (Her Majesty Queen Geraldine of Albania) ทรงเป็นสมเด็จพระบรมราชินีใน พระเจ้าซ็อกที่ 1 แห่งแอลเบเนีย และพระราชมารดาใน เจ้าชายเลกาที่ 1 มกุฎราชกุมารแห่งแอลเบเนีย ทรงเป็นสมเด็จพระราชินีพระองค์สุดท้ายแห่งแอลเบเนีย
== พระราชประวัติ ==
สมเด็จพระราชินีเจรัลดีนแห่งแอลเบเนีย เสด็จพระราชสมภพเมื่อวันที่ 6 สิงหาคม พ.ศ. 2458 ณ ออสเตรีย-ฮังการี มีพระนามเดิมว่า เคาน์เตสเจรัลดีน มาร์จิต เวอร์จีเนีย โอลกา มาเรีย อัพโพนยี เดอ นากี-อัพโพนยี เป็นธิดาใน เคานต์กุยลา อัพโพนยี เดอ นากี-อัพโพนยี และ แกลดีส เวอร์จีเนีย สติววาร์ด โดยพระอัยกาของพระองค์นั้นทำงานเป็นเป็นนักการทูตในอเมริกา ต่อมาได้เป็นกงสุลแห่งเบลเยียม เมื่อพระองค์มีพระชนมายุได้ 3 พรรษา ครอบครัวของพระองค์ไดย้ายไปอาศัยในสวิตเซอร์แลนด์ ต่อมาปีพ.ศ. 2464 ครอบครัวของพระองค์ได้ย้ายกลับไปออสเตรีย-ฮังการีอีกครั้งเนื่องจากนายพลมิกโลช โฮร์ตี ได้เชิญครอบครัวของพระองค์กลับมาอาศัยในออสเตรีย-ฮังการี และต่อมาเมื่อพระราชบิดาของพระองค์เสียชีวิตทั้งหมดจึงได้ย้ายไปประเทศฝรั่งเศส
== อภิเษกสมรส ==
เคาน์เตสเจรัลดีน ได้เริ่มมีความสัมพันธ์กับ พระเจ้าซ็อกที่ 1 แห่งแอลเบเนีย โดยพระเจ้าซ็อกที่ 1 ได้พระราชทานพระบรมราชวโรกาส ให้เคาน์เตสเจรัลดีเข้าเฝ้าทูลละอองธุลีพระบาท ณ ท้องพระโรงพระราชวังหลวง หลังจากนั้นไม่กี่วัน ทั้ง 2 ก็ได้ราชาภิเษกสมรสกัน โดยพระเจ้าซ็อกที่ 1 ได้มีพระราชดำรัสชื่นชมเคาน์เตสว่า กุหลาบขาวแห่งฮังการี และเคาน์เตสได้รับการยกย่องว่าเป็นเจ้าหญิงแห่งแอลเบเนียภายหลังที่พระเจ้าซ็อกที่ 1 มีพระราชดำรัสต่อหน้าสาธารณชน
ต่อมาเมื่อวันที่ 27 เมษายน พ.ศ. 2481 ทั้งคู่ได้เข้าพระราชพิธีราชาภิเษกสมรสกัน ณ ติรานา ซึ่งเธอได้รับการสถาปนาให้ดำรงพระราชอิสริยยศเป็น สมเด็จพระราชินีแห่งแอลเบเนีย ทั้งคู่มีพระราชโอรสร่วมกันเพียงพระองค์เดียวคือ
เจ้าชายเลกาที่ 1 มกุฎราชกุมารแห่งแอลเบเนีย
== พระชนม์ชีพหลังอิตาลิรุกราน ==
ในปี พ.ศ. 2482 รัฐบาลอิตาลีได้เข้าทำการรุกรานแอลเบเนีย และล้มล้างระบอบราชวงศ์ ทำให้ราชวงศ์แอลเบเนียต้องเสด็จพระราชดำเนินไปประทับประเทศอื่นๆ โดยพระองค์และพระราชสวามีพร้อมด้วยพระราชโอรสในเสด็จพระราชดำเนินลี้ภัยผ่านประเทศกรีซและตุรกีก่อนจะเสด็จไปประเทศที่ประทับ ณ แอฟริกาใต้ ซึ่งเมื่อพระองค์ พระราชสวามี พร้อมด้วยพระราชโอรส เสด็จพระราชดำเนินนิวัติแอลเบเนีย พระองค์ทรงยืนยันว่า เจ้าชายเลกาที่ 1 มกุฎราชกุมารแห่งแอลเบเนีย พระราชโอรสนั้น เป็นพระเจ้าแผ่นดินแห่งแอลเบเนียอย่างถูกต้อง และทรงเรียกร้องให้รัฐบาลฟื้นฟูระบอบกษัตริย์ แต่ถึงกระนั้นรัฐบาลก็มิได้ทำตามมากนัก โดยประชาชนให้ความเคารพนับถือเจ้าชายเลกาที่ 1 ในฐานะพระมหากษัตริย์เพียงในพระนามเท่านั้น
== สวรรคต ==
สมเด็จพระราชินีเจรัลดี เสด็จสวรรคตเมื่อวันที่ 22 ตุลาคม พ.ศ. 2545 สิริพระชนมพรรษา 87 พรรษา โดยพระอาการพระหทัยวายเฉียบพลัน
== เครื่องราชอิสริยาภรณ์ ==
50px Knight Grand Cross of the Order of Fidelity (26 April 1938).
50px Mother Teresa Medal [posthumous] (5 April 2004).
บุคคลที่เกิดในปี พ.ศ. 2458
บุคคลที่เสียชีวิตในปี พ.ศ. 2545
ซ็อกที่ 1
ราชินีแห่งแอลเบเนีย
ช่องเขาก็อทฮาร์ท

ช่องเขาก็อทฮาร์ท (Gotthardpass) เป็นช่องเขาในเทือกเขาแอลป์ ตั้งอยู่ในรัฐตีชีโน ประเทศสวิตเซอร์แลนด์ เชื่อมต่อระหว่างภาคเหนือเข้ากับภาคใต้ของประเทศ โดยทอดตัวอยู่ระหว่างเมืองแอร์โลโล ในเขตพูดภาษาอิตาลีทางตอนใต้ ไปจนถึงเมืองอันเดอร์มัทท์ เมืองในเขตพูดภาษาเยอรมัน ถัดจากช่องเขาก็อทฮาร์ทไปคือช่องเขาเบลลินโซนา ซึ่งสามารถเชื่อมต่อไปถึงเมืองลูเซิร์น, บาเซิล และซือริช ช่องเขาก็อทฮาร์ทถือเป็นเส้นทางการสัญจรที่สำคัญในสวิตเซอร์แลนด์ เป็นที่ตั้งของสามอุโมงค์ก็อทฮาร์ท อันได้แก่ อุโมงค์รถไฟก็อทฮาร์ท (ค.ศ. 1882), อุโมงค์รถยนต์ก็อทฮาร์ท (ค.ศ. 1980) และอุโมงค์ฐานก็อทฮาร์ท (ค.ศ. 2016)
==แหล่งข้อมูลอื่น==
Cycling Elevation profiles for both sides on the old road
Free Pictures St. Gotthard Pass 
The Gotthard, Switzerland
กอท
อันเดอร์มัท

อันเดอร์มัท (Andermatt) เป็นหมู่บ้านในรัฐอูรี ประเทศสวิตเซอร์แลนด์ ตั้งอยู่ในหุบเขาที่เรียกว่าอัวร์เซอเริน (Urseren) อันเป็นแหล่งต้นน้ำของแม่น้ำร็อยส์ อันเดอร์มัทถือเป็นหมู่บ้านที่เป็นจุดบรรจบกันของช่องเขาที่สำคัญสามช่องเขา ได้แก่ ช่องเขาโอเบอร์อัลพ์ทางทิศตะวันออก, ช่องเขาก็อทฮาร์ททางทิศใต้ และช่องเขาฟัวร์คาทางทิศตะวันออก ในอดีตเมืองแห่งนี้จึงเป็นที่พักกลางทางที่สำคัญบนเส้นทางสัญจรของสวิตเซอร์แลนด์
==ภูมิอากาศ==
==อ้างอิง==
เมืองในประเทศสวิตเซอร์แลนด์
บรันช์

บรันช์ (Brunch) หมายถึงอาหารเช้าควบกลางวัน โดยมากรับประทานตั้งแต่ 11 โมงเช้า ถึง บ่าย 3 โดยทั่วไปจะมีเครื่องดื่มแอลกอฮอล์ด้วย (ส่วนมากเป็นแชมเปญและค็อกเทล) บรันช์ ในภาษาอังกฤษ เป็นคำประสมระหว่าง breakfast และ lunch บรันช์เริ่มต้นขึ้นในประเทศอังกฤษในช่วงปลายคริสต์ศตวรรษที่ 19 และเริ่มได้รับความนิยมในสหรัฐอเมริกาในคริสต์ทศวรรษ 1930
== อ้างอิง ==
== แหล่งข้อมูลอื่น ==
มื้ออาหาร
อาหารเช้า
ปราสาทเนือร์นแบร์ค

ปราสาทเนือร์นแบร์ค (Nürnberger Burg) เป็นหมู่อาคารป้อมปราการในสมัยกลาง ตั้งบนสันเขาหินทรายในเมืองเนือร์นแบร์ค ประเทศเยอรมนี ปราสาทแห่งนี้ได้รับการยอมรับว่าเป็นหนึ่งในปราการที่ยากจะเอาชนะที่สุดของทวีปในโรปในสมัยกลาง สะท้อนความสำคัญของเมืองนี้ในฐานะเมืองที่ขึ้นต่อจักรพรรดิโรมันอันศักดิ์สิทธิ์โดยตรง อาคารหลังแรกเริ่มก่อสร้างขึ้นราว ค.ศ. 1000  ปราสาทนี้สามารถแบ่งออกได้สามยุคคือ:
ยุคแรก คือการเริ่มลงหลักปักฐานภายใต้ราชวงศ์ซาลีเออร์ (ค.ศ. 1027–1125)
ยุคที่สอง คือการสร้างอาคารหลังใหม่ภายใต้ราชวงศ์โฮเอินชเตาเฟิน (ค.ศ. 1138–1254)
ยุคที่สาม คือการบูรณะครั้งใหญ่ในสมัยกลาง
ปราสาทหลังนี้เริ่มสูญเสียสถานะความสำคัญภายหลังสงครามสามสิบปีในช่วงปี 1618 ถึง 1648 ปราสาทหลังนี้ได้รับความเสียหายมากจากการทิ้งระเบิดทางอากาศในช่วงปลายสงครามโลกครั้งที่สอง พื้นที่ส่วนใหญ่กลายเป็นซากปรักหักพัง เหลือแต่เพียงโบสถ์น้อยและหอคอยเท่านั้นที่อยู่รอด ต้องใช้เวลากว่าสามสิบปีในการบูรณะขึ้นใหม่จนมีสภาพเฉกเช่นในปัจจุบัน
==อ้างอิง==
เนือร์นแบร์ค
เนือร์นแบร์ค
สิ่งก่อสร้างในรัฐไบเอิร์น
วิกฤตหนึ่งส่วนสี่ชีวิต

วิกฤตหนึ่งส่วนสี่ชีวิต (Quarter-life crisis) มักเกิดในช่วงอายุระหว่าง 20-30 ปี เป็นช่วงที่คนตั้งคำถามเกี่ยวกับชีวิตตนเองเนื่องจากความเครียดที่เกิดจากการเริ่มเข้าสู่วัยผู้ใหญ่
== ลักษณะ ==
เอริค เอริคสัน ผู้คิดค้นทฤษฎีวิกฤตทั้งแปดที่มนุษย์เผชิญในระหว่างการพัฒนาได้กล่างถึงวิกฤตชีวิตที่เกิดขึ้นในวัยนี้ ความขัดแย้งที่เกี่ยวข้องกับวัยหนุ่มสาวคือวิกฤตความใกล้ชิดกับความเหงา หลังจากการสร้างอัตลักษณ์ส่วนบุคคล คนหนุ่มสาวจะพยายามที่จะสร้างความสัมพันธ์แบบคู่รักกับคนอื่น ๆ จากการศึกษาของ LinkedIn เกือบ 3 ใน 4 ของหนุ่มสาววัยทำงานในสหราชอาณาจักรเคยเผชิญวิกฤตหนึ่งส่วนสี่ชีวิต ทำให้พวกเขากลับมาวิเคราะห์อาชีพของตัวเองและทางเลือกในชีวิต มีความกดดันหลายอย่างในชีวิตที่วัยหนุ่มสาวต้องเจอที่นำไปสู่วิกฤต โดยสองเหตุหลักได้แก่การมีอสังหาริมทรัพย์และการหางานที่รัก (57%) และรองลงมาคือการหาคู่ชีวิต (47%) นักจิตวิทยาคลินิคอเล็กซ์ ฟอร์เกอร์ได้นิยามความหมายของวิกฤตหนึ่งส่วนสี่ชีวิตว่าเป็น ช่วงเวลาของความไม่มั่นคง ความสงสัยและความผิดหวังที่เกิดขึ้นจากอาชีพ ความสัมพันธ์ และสถานการณ์ทางการเงิน มักเกิดจากช่วงเวลาที่ต่อจ่ากการเปลี่ยนแปลงชาวงวัยรุ่น ที่บุคคลเริ่มมีความสงสัย ไม่แน่ใจในชีวิตของตนและเริ่มมีความเครียดจากการเข้าสู่วัยผู้ใหญ่วิกฤตหนึ่งส่วนสี่ชีวิตพบเห็นได้มากขึ้นเนื่องจาก มิลเลนเนียลประสบปัญหาด้านการเงินมากกว่าพ่อแม่ของตน และเป็นรุ่นแรกที่สถานะทางการเงินด้อยกว่ารุ่นพ่อแม่ การวิจัยพบว่า 31% ของ 2000 คนพบว่าตัวเองเสียเวลาไปกับงานที่ไม่ใช่ และกว่า 34% ได้ย้ายถิ่นฐานไปอยู่ต่างประเทศ 35% เปลี่ยนสายงานโดยสิ้นเชิง และ 22% ลาออกโดยยังไม่มีงานใหม่ งานวิจัยอีกชิ้นพบว่าผู้หญิงมากกว่าผู้ชายที่รู้สึกไม่แน่ใจกับงานที่ทำอยู่ 61% ต่อ 56% LinkedIn ได้สัมภาษณ์ผู้ที่มีอายุระหว่าง 25 ถึง 33 ปี จากประเทศสหรัฐอเมริกา อังกฤษ ออสเตรเลีย และอินเดียเพื่อหาว่าอะไรคือสิ่งที่ทำให้เกิดความสิ้นหวังในอาชีพและชีวิตของพวกเขา การหางานที่รักเป็นเรื่องกังวลหลักของหนุ่มสาว ตามมาด้วยการเปรียบเทียบตัวเองกับเพื่อนที่ประสบความสำเร็จ และช่วงเวลานี้เอง คนส่วนใหญ่มักเปลี่ยนหน้าที่การงานและแผนชีวิต กว่า 1 ใน 3 เปลี่ยนหน้าที่และเปลี่ยนงานอย่างสิ้นเชิง 1 ใน 4 ตัดสินใจลาออกจากงานเพื่อคิดว่าอยากทำอะไร และ 1 ใน 10 เปลี่ยนจากงานประจำเป็นทำฟรีแรนซ์หรือรับงานเป็นโปรเจค
== อ้างอิง ==
วัยผู้ใหญ่ตอนต้น
พัฒนาการของมนุษย์
กองบัญชาการสูงสุดเยอรมัน

กองบัญชาการสูงสุดเยอรมัน อาจหมายถึง:
=== สมัยจักรวรรดิเยอรมัน ===
กองบัญชาการสูงสุดกองทัพเรือจักรวรรดิเยอรมัน (Kaiserliches Oberkommando der Marine)
กองบัญชาการสูงสุดกองทัพ (Oberste Heeresleitung)
=== สมัยนาซีเยอรมนี ===
กองบัญชาการใหญ่แห่งแวร์มัคท์ (Oberkommando der Wehrmacht)
*กองบัญชาการใหญ่กองทัพบกเยอรมัน (Oberkommando der Heeres)
*กองบัญชาการใหญ่กองทัพเรือเยอรมัน (Oberkommando der Marine)
*กองบัญชาการใหญ่กองทัพอากาศเยอรมัน (Oberkommando der Luftwaffe)
บริติช

บริติช (British) อาจหมายถึง
สหราชอาณาจักร
* ราชอาณาจักรบริเตนใหญ่ (ค.ศ. 1707–1800)
* สหราชอาณาจักรบริเตนใหญ่และไอร์แลนด์ (ค.ศ. 1801–1922)
เกาะบริเตนใหญ่
ชาวบริติช
ภาษาอังกฤษแบบบริติช (British English)
== ดูเพิ่ม ==
จักรวรรดิบริติช
พาลีโอบาทราคัส

พาลีโอบาทราคัส (palaeobatrachus)เป็นสกุลหนึ่งของกบดึกดำบรรพ์ในยุโรปที่อาศัยอยู่ในยุคพาลีโอซีน (58 ล้านปีก่อน) ถึงยุคไพลสโตซีนตอนกลาง (Ionian) อาจจะมีความเกี่ยวโยงกับซีโนปัส อึ่งอ่างแอฟริกันยุคปัจจุบัน
พาลีโอบาทราคัสมีกระโหลกรูปร่างคล้ายทรงโค้งของกอธิค ขนาดร่างกายค่อนข้างใหญ่ ประมาณ 8 ถึง 10 ซม. และตัวเมียมีขนาดใหญ่กว่าตัวผู้
== อ้างอิง ==
Benes, Josef. Prehistoric Animals and Plants. Pg. 178. Prague: Artia, 1979.
สัตว์ในสมัยอีโอซีน
สัตว์ในสมัยโอลิโกซีน
สัตว์ในสมัยไมโอซีน
ร้านเจ๊ไฝ

ร้านเจ๊ไฝ เป็นร้านอาหารริมทาง ตั้งอยู่ริมถนนมหาไชย ใกล้ทางแยกสำราญราษฎร์ (ประตูผี) แขวงสำราญราษฎร์ เขตพระนคร กรุงเทพมหานคร มีชื่อเสียงจากเป็นร้านอาหารริมทางแห่งแรกของโลกที่ได้ 1 ดาวจากมิชลินไกด์
== ลักษณะ ==
ร้านเจ๊ไฝมีลักษณะเป็นอาคารพาณิชย์หรือห้องแถว ตั้งอยู่ริมถนนมหาไชย แขวงสำราญราษฎร์ เขตพระนคร กรุงเทพมหานคร เปิดวันจันทร์ถึงเสาร์ เวลา 13.30–01.30 น. ขายอาหารตามสั่ง ใช้เตาถ่านประกอบอาหาร มีรายการเด่นได้แก่ ไข่เจียวปู ปูผัดผงกะหรี่ และโจ๊กแห้ง มีกำหนดราคาตั้งแต่อาหารทั่วไป 200 บาทถึงราดหน้าเป๋าฮื้อ 10,000 บาท ส่วนไข่เจียวปูซึ่งเป็นเอกลักษณ์ของร้าน ตั้งราคาไว้ระหว่าง 800 ถึง 1,500 บาท สาเหตุที่กำหนดราคาสูงเนื่องจากใช้วัตถุดิบคุณภาพดี ในร้านมีโต๊ะ 10 โต๊ะ ในระยะแรกไม่รับจองโต๊ะล่วงหน้า แต่ต่อมาได้เปิดให้จองโต๊ะได้ผ่านอีเมล และมีบริการจัดส่งอาหารถึงบ้าน
== ประวัติ ==
ร้านเจ๊ไฝเป็นร้านสืบทอดกิจการมาจากรุ่นพ่อ อายุได้ 70 ปี เจ้าของร้านคนปัจจุบันคือ สุภิญญา จันสุตะ หรือเปีย อายุ 72 ปี เป็นเจ้าของร้านดังกล่าวมากว่า 35 ปี เรียนจบชั้นประถมศึกษาปีที่ 4 แล้วไปเรียนต่อด้านการตัดเสื้อ แต่หลังจบก็ไม่ประสบความสำเร็จ ต่อมาจึงช่วยครอบครัวทำร้านก๋วยเตี๋ยวและหันมาเปิดร้านอาหารของตนเองตามลำดับ ปัจจุบันยังเป็นแม่ครัวในร้านของตนอยู่
== ดาวมิชลิน ==
วันที่ 6 ธันวาคม 2560 มีการเปิดตัว "มิชลิน ไกด์ กรุงเทพฯ" ฉบับปฐมฤกษ์ ซึ่งเป็นหนังสือนำเที่ยวของบริษัทผู้ผลิตยางรถยนต์ มิชลิน ซึ่งมีการมอบรางวัลมิชลิน 1 ดาวแก่ร้านเจ๊ไฝ โดย 1 ดาวหมายถึง "ถ้าร้านอยู่ในเส้นทาง สมควรแวะกิน" เป็นร้านอาหารคุณภาพสูง ผู้ประเมินเป็นชาวไทยที่ผ่านการอบรมหลักเกณฑ์ของมิชลิน โดยไม่เปิดเผยตัวตนและจ่ายค่าอาหารเอง การให้ดาวมีเกณฑ์พิจารณาจากคุณภาพของวัตถุดิบ ความชำนาญและเทคนิคการประกอบอาหาร ลักษณะเฉพาะของเชฟที่สื่อผ่านอาหารที่ปรุงขึ้น ความคุ้มค่า และความคงเส้นคงวาของคุณภาพอาหารและรสชาติ มิชลินจะมีการทบทวนการจัดอันดับซ้ำทุก 5 ปี
การให้ดาวมิชลินดังกล่าวเป็นส่วนหนึ่งของการสำรวจของมิชลินที่ทำสัญญากับการท่องเที่ยวแห่งประเทศไทย (ททท.) โดยคณะรัฐมนตรีอนุมัติงบประมาณให้ 144 ล้านบาท
มีข้อวิจารณ์ว่า เหตุใดร้านทิพย์สมัย ประตูผี ที่อยู่ใกล้กันและมีลูกค้าเป็นจำนวนมากไม่ได้รับดาวมิชลิน ได้เพียงรางวัลบีบกูร์ม็องหรือร้านอาหารที่ดีเป็นพิเศษในราคาย่อมเยา
== อ้างอิง ==
== แหล่งข้อมูลอื่น ==
เจ๊ไฝ – มิชลิน ไกด์ Bangkok
จ
จ
เศรษฐกิจของเขตพระนคร
ซูเปอร์โบวล์ครั้งที่ 52

ซูเปอร์โบวล์ครั้งที่ 52 (Super Bowl LII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 2018 เกมนี้จะจัดในวันอาทิตย์ที่ 4 กุมภาพันธ์ พ.ศ. 2561 ที่สนามยูเอสแบงค์ สเตเดียม ในเมืองมินนีแอโพลิส, รัฐมินนิโซตา โดยเป็นครั้งที่ 2 ที่สนามยูเอสแบงค์ สเตเดียม ใช้จัดการแข่งขันซูเปอร์โบวล์ต่อจากซูเปอร์โบวล์ครั้งที่ 26 ในปี พ.ศ. 2535
การแข่งขันครั้งนี้เป็นการแข่งขันระหว่างแชมป์สาย National Football Conference (NFC)ทีมPhiladelphia Eagles และแชมป์สายAmerican Football Conference (AFC)ทีม New England Patriots
==การบันเทิง==
===พรีเกม===
พิงก์ ร้องเพลงชาติประจำสหรัฐ และ Leslie Odom Jr. ร้องเพลงอเมริกาเดอะบิวติฟูล
===การแสดงช่วงพักครึ่ง===
จัสติน ทิมเบอร์เลก ถูกเป็นเฮดไลน์ของการแสดงช่วงพักครึ่งในซูเปอร์โบวล์ครั้งที่ 52 พร้อมกับวงของเขา "The Tennessee Kids" และร่วมกับ University of Minnesota Marching Band ทิมเบอร์เลก เคยแสดงในซูเปอร์โบวล์ก่อนหน้านี้ 2 ครั้ง คือ ซูเปอร์โบวล์ครั้งที่ 35 ในปี พ.ศ. 2544 ในฐานะสมาชิก NSYNC และซูเปอร์โบวล์ครั้งที่ 38 ในปี พ.ศ. 2547 พร้อมกับJanet Jackson
==สถิติ==
=== การเปรียบเทียบเชิงสถิติ ===
===สถิติบุคคล===
1Completions/attempts2Carries3Long gain4Receptions
== อ้างอิง ==
==แหล่งข้อมูลอื่น==
อเมริกันฟุตบอล
อเมริกันฟุตบอลในปี พ.ศ. 2561
ฤดูกาลของเนชันแนลฟุตบอลลีกในปี พ.ศ. 2560
อเมริกันฟุตบอลในรัฐมินนิโซตา
กีฬาในมินนีแอโพลิส (รัฐมินนิโซตา)
ซูเปอร์โบวล์
การสงบศึก 22 มิถุนายน ค.ศ. 1940

การสงบศึก 22 มิถุนายน ค.ศ. 1940 ได้ลงนามในเวลา 18 นาฬิกา 36 นาที ใกล้กับป่ากงเปียญ, ฝรั่งเศส โดยนาซีเยอรมนีและสาธารณรัฐฝรั่งเศสที่ 3 อย่างเป็นทางการ มันไม่ได้มีผลจนกระทั่งภายหลังเที่ยงคืนของวันที่ 25 มิถุนายน
ผู้ลงนามจากเยอรมนีได้รวมถึงเจ้าหน้าที่นายทหารระดับอาวุโส เช่น วิลเฮ็ล์ม ไคเทิล ผู้บัญชาการทหารสูงสุดของเวร์มัคท์(กองทัพเยอรมัน) ในขณะที่ทางด้านฝ่ายฝรั่งเศสเป็นเจ้าหน้าที่นายทหารระดับชั้นผู้น้อย เช่น นายพล Charles Huntziger ภายหลังจากชัยชนะที่เด็ดขาดของเยอรมันในยุทธการที่ฝรั่งเศส(10 พฤษภาคม - 21 มิถุนายน ค.ศ. 1940) การสงบศึกครั้งนี้ได้จัดตั้งเขตยึดครองของเยอรมันในภาคเหนือและภาคตะวันตกของฝรั่งเศสซึ่งได้ครอบคลุมไปถึงช่องแคบอังกฤษทั้งหมดและท่าเรือมหาสมุทรแอตแลนติกและทิ้งส่วนที่เหลือไว้ให้เป็น"เขตเสรี"ที่ปกครองโดยฝรั่งเศส อดอล์ฟ ฮิตเลอร์ได้จงใจเลือกป่ากงเปียญเป็นสถานที่เพื่อลงนามในการสงบศึกเนื่องจากเป็นสัญลักษณ์บทบาทที่เป็นสถานที่ของการสงบศึกกับเยอรมนีในปี ค.ศ. 1918 เมื่อเป็นสัญญาณถึงการสิ้นสุดของสงครามโลกครั้งที่หนึ่งกับเยอรมนียอมจำนน
== ดูเพิ่ม ==
การสงบศึกฝรั่งเศส-อิตาลี - ระหว่างฝรั่งเศสกับอิตาลี ในปี ค.ศ. 1940
การสงบศึกแคสบิเล - ระหว่างอิตาลีกับฝ่ายสัมพันธมิตร ในปี ค.ศ. 1943
การสงบศึกมอสโก - ระหว่างฟินแลนด์กับสหภาพโซเวียต ในปี ค.ศ. 1944
==อ้างอิง==
==บรรณานุกรม==
United States Department of State, Publication No. 6312, Documents on German Foreign Policy, 1918–1945, Series D, IX, 671–676. Washington, DC : Government Printing Office, 1956.
==อ่านเพิ่ม==
Gates, Eleanor. End of the Affair: The Collapse of the Anglo-French Alliance, 1939–1940 (1980)
Jackson, Julian.  France: The Dark Years, 1940–1944 (2001) ch 6
Lacouture, Jean. De Gaulle: The Rebel, 1890–1944 (1984; English ed. 1991), 
Potts, William J. The German-French Armistice of June, 1940, and the German Armistice Commission, 1940–1942 1966.
Shirer, William. The Collapse of the Third Republic (1969)
การสงบศึก
สนธิสัญญาสันติภาพ
สนธิสัญญาสงครามโลกครั้งที่สอง
สนธิสัญญาเกี่ยวข้องกับฝรั่งเศสเขตวีชี
สนธิสัญญาเกี่ยวข้องกับนาซีเยอรมนี
สงครามโลกครั้งที่สอง
ยุทธการที่ฝรั่งเศส
การล่มสลายของสาธารณรัฐฝรั่งเศสที่ 3
ฝรั่งเศสเขตวีชี
ฝ่ายอักษะ
ยอดขุนพล ศิษย์ไตรภูมิ

ยอดขุนพล ศิษย์ไตรภูมิ﻿ เป็นนักมวยไทยจากจังหวัดร้อยเอ็ด เจ้าของฉายา "พรานศอกร้อยเข็ม" ผู้เป็นแชมป์รุ่นแบนตัมเวท ทั้งสนามมวยราชดำเนินและสนามมวยเวทีลุมพินี
== ประวัติ ==
เว็บไซต์ข่าวสด ให้การกล่าวขวัญถึงการใช้ศอกของยอดขุนพล ศิษย์ไตรภูมิ กับไกรสุวิทย์ ศูนย์กีฬาหนองกี่ ผู้เป็นแชมป์แห่งสนามมวยราชดำเนิน โดยยกย่องยอดขุนพล ให้เป็นพรานศอกระดับตำนาน
ทั้งนี้ ยอดขุนพล ศิษย์ไตรภูมิ เคยเป็นฝ่ายแพ้อนันตศักดิ์ พันธ์ยุทธภูมิ (เจ้าของฉายา ศอกขวาน)
== เกียรติประวัติ ==
แชมป์รุ่นแบนตัมเวท สนามมวยราชดำเนิน
แชมป์รุ่นแบนตัมเวท สนามมวยเวทีลุมพินี
== สถิติการแข่งขัน ==
== อ้างอิง ==
นักมวยไทยชาวไทย
บุคคลจากจังหวัดร้อยเอ็ด
ฟาอิค โบลเกียห์

ฟาอิค เจฟรี โบลเกียห์ (Faiq Jefri Bolkiah; เกิด 9 พฤษภาคม ค.ศ. 1998) เป็นนักฟุตบอล เล่นในตำแหน่งกองกลาง ให้กับราชบุรี ในไทยลีกและทีมชาติบรูไน เขาเคยเป็นนักเตะของสโมสรฟุตบอลเลสเตอร์ซิตีในพรีเมียร์ลีกของประเทศอังกฤษ โดยเขามีศักดิ์เป็นหลานของสมเด็จพระราชาธิบดีสุลต่านฮัสซานัล โบลเกียห์ กษัตริย์แห่งประเทศบรูไน
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2541
นักฟุตบอลชาวอเมริกัน
กองกลางฟุตบอล
บุคคลที่ยังมีชีวิตอยู่
ชาวอเมริกันเชื้อสายบรูไน
นักฟุตบอลชาวบรูไน
นักฟุตบอลทีมชาติบรูไน
ผู้เล่นสโมสรฟุตบอลชลบุรี
ผู้เล่นสโมสรฟุตบอลราชบุรี
บุคคลจากลอสแอนเจลิส
โกเซา

โกเซา (Gosau) เป็นเทศบาลและหมู่บ้านของเมืองกมุนเดิน ประเทศออสเตรีย ซึ่งตั้งอยู่ในแหล่งมรดกโลกซัลทซ์คัมเมอร์กูท
==อ้างอิง==
วิหคหลงลม

วิหคหลงลม เป็นละครโทรทัศน์ไทยที่ออกอากาศครั้งแรกในปี พ.ศ. 2561 บทประพันธ์ของ สุริยาทิศ บทโทรทัศน์โดย เริงฤทัย กำกับการแสดงโดย แดง บูรพา นำแสดงโดย แซมมี่ เคาวเวลล์ , เคลลี่ ธนะพัฒน์ , กิตตน์ก้อง ขำกฤษ , อานัส ฬาพานิช สร้างโดย บริษัท ดาราวิดีโอ จำกัด ออกอากาศทุกวันศุกร์ เวลา 20:45 - 22:50 น. และวันเสาร์ - วันอาทิตย์ เวลา 20:30 - 22:35 น. เริ่มออกอากาศตอนแรกวันที่ 17 กุมภาพันธ์ พ.ศ. 2561 ต่อจากละครเรื่องคุณชายไก่โต้ง
== เรื่องย่อ ==
เรื่องราวของ ภุมวารี พรรณภิรมย์ (ผึ้ง) ลูกสาวมหาเศรษฐีชื่อดัง ที่กิตติศัพท์และวีรกรรมเป็นที่โจษขานกันทั่ว และ นวล เนื้อทอง หญิงสาวที่มีรูปกายเป็นทรัพย์ แต่ทว่ากลับอับโชควาสนา ทั้งสองคือความแตกต่าง คือเส้นทางชีวิตที่ไม่มีวันโคจรมาบรรจบกันได้ แต่สิ่งหนึ่งที่เหมือนจนน่าตกใจคือ รูปร่างหน้าตาซึ่งดูราวกับออกมาจากพิมพ์เดียวกัน อันเป็นเหตุของเรื่องไม่คาดฝันที่เบี่ยงเบนเข็มทิศชีวิตให้หักเห เมื่อ ภุมวารี คิดบินหนีจากรังไปพำนักกับชายหนุ่มที่ตนรัก และวางแผนพราก นวล จากอ้อมอกของจักร ให้มาเข้าพิธีสมรสกับหม่อมราชวงศ์ภักดีนพดล ชายหนุ่มที่บิดาเห็นเหมาะเห็นควรแทนตน โดยหารู้ไม่ว่านั้นเป็นกระแสลมลวง ที่ทำให้เธอบินหลงทิศจะชักนำไปสู่ชะตาชีวิตอันชวนสังเวช และก่อให้เกิดโศกนาฏกรรมกับอีกหลายคนที่ถูกกระแสลมร้ายพัดผ่าน แต่ไม่ควรคิดหวังจะให้อภัย
== นักแสดง ==
== อ้างอิง ==
บรรยากาศบวงสรวงละคร วิหคหลงลม เคลลี่ - แซมมี่ - บูม นำทีมร่วมงานล้นจอ 
==แหล่งข้อมูลอื่น==
เรื่องย่อละครวิหคหลงลม | ช่อง 7
เรื่องย่อละครวิหคหลงลม | Bugaboo.TV
รายการโทรทัศน์ช่อง 7
ละครโทรทัศน์ทางสถานีโทรทัศน์ช่อง 7 เอชดี
รายการโทรทัศน์ที่เริ่มออกอากาศตั้งแต่ พ.ศ. 2561
ละครที่ออกฉายในปี พ.ศ. 2561
ละครโทรทัศน์ไทยที่ออกอากาศตั้งแต่ พ.ศ. 2561
ทิวเขาดัคชไตน์

ทิวเขาดัคชไตน์ (Dachsteingebirge) เป็นทิวเขาหินปูนในประเทศออสเตรีย ซึ่งถือเป็นส่วนหนึ่งของเทือกเขาแอลป์ และเป็นหนึ่งใน 24 ทิวเขาย่อยในหมวดทิวเขาหินปูนแอลป์ตอนเหนือ (Northern Limestone Alps)
เทือกเขาดัคชไตน์ประกอบด้วย:
มวลเขาสูงดัคชไตน์ (Dachstein Massif) — เป็นที่ตั้งของโฮเออร์ดัคชไตน์ จุดที่สูงที่สุดของดัคชไตน์ที่ความสูง 2,995 เมตรเหนือระดับน้ำทะเล
ยอดเขากริมมิง (Grimming) — ความสูง 2,351 เมตรเหนือระดับน้ำทะเล
ยอดเขาซาร์ชไตน์ (Sarstein) — ความสูง 1,975 เมตรเหนือระดับน้ำทะเล
== แหล่งข้อมูลอื่น ==
เทือกเขาแอลป์
เทือกเขาในทวีปยุโรป
วอลเลย์บอลชายเนชันแนลลีกาอา

เนชันแนลลีกาอา (Nationalliga A; นาโชนัลลีกา อา) เป็นการแข่งขันวอลเลย์บอลลีกสูงสุดของประเทศสวิตเซอร์แลนด์ ก่อตั้งในปี ค.ศ. 1957 ภายใต้การบริหารของสวิสวอลเลย์ (SwissVolley)
== รูปแบบการแข่งขัน ==
รูปแบบการแข่งขันในปัจจุบันมีทีมร่วมแข่งขัน 9 ทีม ซึ่งแบ่งออกเป็น 2 รอบ คือรอบคัดเลือก และรอบเพลย์ออฟ จะแข่งขันในระบบพบกันหมด เหย้าและเยือน เมื่อการแข่งขันรอบคัดเลือกเสร็จสิ้น 8 อันดับแรกจะผ่านเข้ารอบเพลย์ออฟ ทีมที่ผ่านเข้ารอบเพลย์ออฟต้องแข่งขันรอบก่อนรองชนะเลิศ โดยทีมที่ชนะจะผ่านเข้ารอบรองชนะเลิศ ส่วนทีมที่แพ้จะไปเล่นในรอบจัดอันดับที่ 5–8
== ทำเนียบผู้ชนะเลิศ ==
{|
|valign="top" width=0%|
|valign="top" width=0%|
|valign="top" width=0%|
|valign="top" width=0%|
|}
== จำนวนครั้งที่ชนะเลิศ ==
==ดูเพิ่ม==
วอลเลย์บอลหญิงเนชันแนลลีกาอา
==อ้างอิง==
== แหล่งข้อมูลอื่น ==
Nationalliga A
วอลเลย์บอลในประเทศสวิตเซอร์แลนด์
เนชันแนลลีกาอา